laion/Wikipedia-Exotic huggingface dataset:
საქართველოს საბჭოების II ყრილობა

სრულიად საქართველოს საბჭოების მეორე ყრილობა (30 დეკემბერი, 1923 — 3 იანვარი, 1924, თბილისი) — საქართველოს საბჭოების რიგით მეორე ყრილობა. ესწრებოდა 318 დელეგატი გადამწყვეტი, 26 — სათათბირო ხმით. დღის წესრიგი: საქართველოს ცაკ-ის (მ. ცხაკაია), საქართველოს სახალხო კომისართა საბჭოს (შ. ელიავა) ანგარიშები, საკავშირო ხელშეკრულების რატიფიკაცია (მ. ორახელაშვილი), მოხსენებები საქართველოს სახალხო მეურნეობის უმაღლესი საბჭოს (ჟორჟიკაშვილი), საქართველოს ელექტროფიკაციის (ბ. ჭიჭინაძე), მიწათმოქმედების სახალხო კომისარიატის (ვ. სტურუა), მაზრების რაიონებად დაყოფისა და სათემო აპარატების გამარტივების (ა. გეგეჭკორი), ქართული დივიზიის (თ. ჟღენტი), განათლების სახალხო კომისარიატის (მარ. ორახელაშვილი) შესახებ, არჩევნები. ყრილობამ მიწათმოქმედების სახალხო კომისარიატს დაავალა აგრარული რეფორმის შედეგების განმტკიცება: სოფლად მიწათმოწყობა, მიწის ფონდის გამორკვევა, საძოვრებითა და სარწყავებით სარგებლობის მოწესრიგება. ტყეების მიზანშეწონილად გამოყენების დაწესება (კოდექსით), საჭირო თანხების გამოყოფა ვეტერინარული-სანიტარული და მისი მაშველი ორგანიზაციისათვის. განსაკუთრებით გაესვა ხაზი ჩაისა და თამბაქოს განვითარების, მეფუტკრეობის, მეაბრეშუმეობის, მებამბეულობისა და სხვა დარგებისათვის ხელის შეწყობის აუცილებლობას. ყრილობამ მიიღო დებულება სამაზრო აღმასრულებელი კომიტეტების, სასოფლო საბჭოებისა და სარაიონო აღმასკომების შესახებ, განსაზღვრა მათი ფუნქციები და ორგანიზაცია, კომიტეტის წევრთა უფლება-მოვალეობანი. გადაწყდა ახალი ქართული დივიზიის შექმნა ტერიტორიის საფუძველზე, მუდმივი ჯარის შემცირება და სამილიციო სისტემაზე გადასვლა. ყრილობამ მოახდინა საკავშირო კონსტიტუციის რატიფიკაცია. აირჩია საქართველოს ცაკი 95 წევრისა და 43 კანდიდატის შემადგენლობით, ამიერკავკასიის საბჭოების II ყრილობის დელეგატები. საქართველოს II მოწვევის ცაკის პირველი სესია — 4.1.1924, თბილისი; საქართველოს II მოწვევის ცაკის მეორე სესია — 25 - 28.2.1924, თბილისი; საქართველოს II მოწვევის ცაკის მესამე სესია — 7 - 9.10.1924, თბილისი. ნარსია გ., ქართული საბჭოთა ენციკლოპედია, ტ. 9, თბ., 1985. — გვ. 180. II Всегрузинский Съезд Советов (Тифлис) ↑ გაზ. „კომუნისტი“, №300, 30 დეკემბერი, 1923 ↑ გაზ. „კომუნისტი“, №47 (902), 27 თებერვალი, 1924
ძვ. წ. 25

ვიკისაწყობში არის გვერდი თემაზე: ძვ. წ. 25 რომის იმპერიის კონსულებად აირჩიეს ოქტავიანე ავგუსტუსი (მერვედ) და მარკუს იუნიუს სილანუსი. აულუს კორნელიუს ცელსიუსი — ძველი რომაელი ენციკლოპედისტი, ავტორი წიგნისა „მედიცინის შესახებ“. ამინტა გალათიელი — გალათიის მეფე.
ერიხ დრახი

ერიხ დრახი ( გერმ. Erich Drach ) ( დ. 26 აპრილი, 1885 , მიუნხენი — გ. 15 ივლისი, 1935 ბერლინი) — გერმანელი მკვლევარი გერმანისტი. ცალკე დისციპლინად დააარსა „მეცნიერება მეტყველების შესახებ“, ასევე „მეტყველების აღზრდა“. 1903 წელს მაქსიმილიანის სამეფო გიმნაზიის სიმწიფის ატესტატის მიღებისთანავე, ერიხ დრახმა ჩააბარა მიუნხენის ლუდვიგ-მაქსიმიალიანის უნივერსიტეტში გერმანულ ფილოლოგიაზე. 1908 წელს დაიცვა დისერტაცია ლუდვიგ ტიკის სასცენო რეფორმის შესახებ. 1915 წლიდან ერიხ დრახი გიმნაზიის მასწავლებელი გახდა. იმავდროულად ბერლინის აღზრდისა და სწავლების ცენტრალურ ინსტიტუტში მიიწვიეს. მუშაობდა ფონეტიკის ლექტორად. 1920 წელს დააარსა საზოგადოება, რომლის სახელწოდება იყო „ფონეტიკის, რიტორიკისა და სიტყვაკაზმული ხელოვნების დარგში სამეცნიერო განათლება მიღებული მუშაკების ერთობა.“ 1922 წელს ერიხ დრახმა გამოაქვეყნა წიგნი „მეტყველების აღზრდა“ („Sprecherziehung“). მისი მთავარი დევიზი იყო - „მეტყველების აღზრდა მეტყველების მეშვეობით“. 1930 წელს მანვე დააფუძნა „მეტყველების ხელოვნების და მეტყველების აღზრდის გერმანული კომისია“, რომლის თავმჯდომარე იყო გარდაცვალებამდე. ერიხ დრახის შექმილი კომიტეტის ბაზაზე შეიქმნა „მეტყველებისა და მეტყველების აღზრდის გერმანული საზოგადოება“. ერიხ დრახის სახელს უკავშირდება აგრეთვე ე.წ. ტოპოლოგიურ ველთა მოდელი, რომელიც ფართოდ გამოიყენება გერმანული წინდადადების ლინგვისტიკური ანალიზისას. Sprecherziehung. („მეტყველების აღზრდა“) Diesterweg, Frankfurt am Main - 1922. Der künstlerische Vortrag. („ხელოვნებისეული მოხსენება“) Quelle und Meyer, Leipzig - 1927. Grundgedanken der deutschen Satzlehre. („გერმანული სინტაქსის მთავარი აზრები“) Diesterweg, Frankfurt am Main - 1937 (გამოიცა მკვლევარის გარდაცვალების შემდეგ). Marita Pabst-Weinschenk: Die Konstitution der Sprechkunde und Sprecherziehung durch Erich Drach. Faktenfachgeschichte von 1900 bis 1935. Westarp-Wissenschaften. Magdeburg/Essen 1993, ISBN 3-89432-068-0. Josefine Rittenbach: Sprechkunst von Drach bis Ritter. Und die Chance des gestischen Sprechens für ein wirkungsvolles Programm. Grin-Verlag, Norderstedt 2006, ISBN 978-3-640-19411-7. ↑ 1.0 1.1 https://www.deutsche-biographie.de/sfz11768.html
მილანის მმართველთა სია

ქვემოთ მოცემულია მილანის მმართველთა სია მე-13 საუკუნიდან 1859 წლამდე, სანამ მილანი და ლომბარდიის ნაწილი გაერთიანდნენ სარდინიის სამეფოში მას შემდეგ, რაც დამთავრდა იტალიის მეორე ომი დამოუკიდებლობისთვის. Cappelli, Adriano. Cronologia Cronografia e Calendario Perpetuo (Milano, Hoepli, 1998 ISBN 88-203-2502-0)
ბილის ტბა

ბილის ტბა ან ბიანის ტბა (გერმ. Bielersee, ფრანგ. Lac de Bienne) — ტბა დასავლეთ შვეიცარიაში. მორატთან და ნევშატელის ტბასთან ერთად არის ერთ-ერთი უდიდესი ტბა იურის მთებში, შვეიცარიის ტერიტორიაზე. მდებარეობს გერმანულ და ფრანგულ ენებზე მოსაუბრე არეალების საზღვარზე. ტბის სიგრძეა 15 კილომეტრი, სიგანე — 4,1 კმ. ტბის ზედაპირის ფართობია 39,3კმ², მაქსიმალური სიღრმე — 74 მ. მდებარეობს ზღვის დონიდან 429 მეტრზე. ტბას ერთვის მდინარე აარე, ცილი/ტეილე, რომელიც გამოედინება ნევშატელის ტბიდან, ტვანბახი და სუზე. ტბის სანაპიროსთან მდებარე უდიდესი დასახლებებია ბილინგუალი ქალაქი ბილი/ბეინი და მისი დობილი ქალაქი ნიდაუ. ორივე ქალაქი მდებარეობს ჩრდილოეთ სანაპიროს მხარეს. კუნძული სანქტ-პეტერსინსელი იზიდავს ტურისტებს. კუნძული მდებარეობს ერლახის მახლობლად. ჟან-ჟაკ რუსოს აქვს რამდენიმე თვე გატარებული ამ კუნძულზე. ბიზნესის ერთ-ერთი მთავარი დარგი აქ არის საათების წარმოება და მიკროტექნიკის ინდუსტრია. აქ აქვთ მსოფლიოს ცნობილ საათის მწარმოებელ ბრენდებს სათავო ოფისები, მათ შორის არიან Swatch Group და Rolex. ტბაზე გადის საზღვარი გერმანულად და ფრანგულად მოსაუბრე რეგიონებს შორის. უმეტეს შემთხვევაში ადგილებს აქვთ სახელები ორივე ენაზე, თუმცა მათი ყველა ვერსია არ არის ხმარებაში. ბილი ბიფშალი - ბევესიე ერლახი - ცერლიე გაიხთი - იუგი გეროლფინგენი ჰაგნექი იპსაჩი ლანდერნი - ლე ლანდერონი (ნევშატელის კანტონი) ლიგერცი - გლერესი ლუშერცი - ლოკრასი მიორიგენი - მორენესი ნეუენშტადტი - ლა ნოივილი ნიდაუ სანქტ-პეტერსინსელი - ილ-დე-სან-პიერი შაფისი - შავანი შერნელცი - შერნო შუც-ლატრიგენი ტოიფელენი ტუშერცი - დოშე ტვანი - დუანი ვინელცი - ფენილი ვინგელცი - ვინუელე ვიგერისი - ვინგრასი შვეიცარიის ტბების სია Waterlevels of Lake Biel დაარქივებული 2009-05-24 საიტზე Wayback Machine. Tourism Biel/Bienne Seeland
ძვ. წ. 20

ვიკისაწყობში არის გვერდი თემაზე: ძვ. წ. 20 სეიანუსი — რომაელი სარდალი (გ. 31) გაიუს კეისარი — მარკუს ვიფსანიუს აგრიპასა და იულია უფროსის უფროსი ვაჟი (გ. 4) არტაშეს II - სომხეთის მეფე
ედმუნდ პევენსი

ედმუნდ პევენსი — ერთ-ერთი მთავარი პერსონაჟი კლაივ ლუისის წიგნების სერიის „ნარნიის ქრონიკებიდან“. იგი არის მთავარი მონაწილე ნარნიის შვიდი წიგნიდან სამში („ლომი, კუდიანი და კარადა“, „უფლისწული კასპიანი“ და „განთიადის დამმორჩილებლის მოგზაურობა“), და მეორეხარისხოვანი პერსონაჟი ორში - („ცხენი და მისი ბიჭუნა“ და „უკანასკნელი ბრძოლა“). მას ჰყავს ორი და: ლუსი და სიუზენი და ძმა პიტერი. რომანში „ლომი, კუდიანი და კარადა“ ედმუნდი თეთრ კუდიანს თავის და-ძმებს მიუყვანს, როდესაც მისი გავლენის ქვეშაა, თუმცა შემდეგ მიხვდება თავის შეცდომებს, გამოასწორებს და შეუერთდება ასლანს და მის ძმასა და დებს ნარნიისთვის ბრძოლაში. ამის შემდეგ იგი გახდება მეფე მის ძმასთან და დებთან ერთად და მიიღებს მეტსახელს „მეფე ედმუნდი სამართლიანი“. ნარნიის ფანები დაარქივებული 2008-11-12 საიტზე Wayback Machine. NarniaWeb
სიუზენ პევენსი

სიუზენ პევენსი — ერთ-ერთი მთავარი პერსონაჟი კლაივ ლუისის წიგნების სერიაში „ნარნიის ქრონიკები“. მას ჰყავს ორი ძმა - პიტერი და ედმუნდი და და - ლუსი. იგი არის მთავარი მონაწილე ნარნიის შვიდი წიგნიდან სამში („ლომი, კუდიანი და კარადა“, „უფლისწული კასპიანი“ და „ცხენი და მისი ბიჭუნა“) და უბრალოდ მოხსენიებული არის „უკანასკნელ ბრძოლაში“ და „განთიადის დამმორჩილებლის მოგზაურობაში“. როდესაც ის და მისი და-ძმები მარჯვებენ და დედოფლად აკურთხებენ, მას მისცემენ მეტსახელს "დედოფალი სიუზენ კეთილი". „უფლისწულ კასპიანში“ პევენსიები ნარნიაში მისი საყვირის საშუალებით მოხვდებიან. ნარნიის ფანები დაარქივებული 2008-11-12 საიტზე Wayback Machine. NarniaWeb
მისტერ ტუმნუსი

მისტერ ტუმნუსი — ერთ-ერთი რიგითი პერსონაჟი კლაივ ლუისის „ნარნიის ქრონიკებში“. იგი არის მთავარი პერსონაჟი რომანში „ლომი, კუდიანი და გარდერობი“ და მეორეხარისხოვანი პერსონაჟი (რომანები „ცხენი და მისი ბიჭუნა“ და „უკანასკნელი ბრძოლა“), ლუსი პევენსის ახლო მეგობარი და პირველი მათ შორის, ვინც გოგონას ნარნიაში ხვდება. იგი ეხმარება ასლანს და პევენსიებს თეთრ კუდიანზე გამარჯვებაში. ნარნიის ფანები დაარქივებული 2008-11-12 საიტზე Wayback Machine. NarniaWeb
ბილი (მრავალმნიშვნელოვანი)

ბილი შეიძლება აღნიშნავდეს: ბილი — კანონპროექტი, სადაც მიღებულია ანგლო-საქსური სამართლებრივი სისტემა. ბილი — ქალაქი შვეიცარიაში. ბილი — სოფელი აზერბაიჯანში, ასტარის რაიონში. ბილი — სოფელი ირანში, არდებილის ოსტანში.
ჩე გევარას მავზოლეუმი

ჩე გევარას მავზოლეუმი (ესპ. Mausoleo Che Guevara) — მემორიალი კუბაში, ქალაქ სანტა-კლარაში. მასში განთავსებულია მოკლული მარქსისტი რევოლუციონერის — ერნესტო ჩე გევარას ნეშტი მის 29 თანამებრძოლთან ერთად, რომლებიც 1967 წელს ჩე გევარას მიერ ბოლივიაში სამხედრო ამბოხის მცდელობისას დახოცეს. მთლიანი სივრცე, რომელიც 22 ფუტის სიმაღლის ჩეს ბრინჯაოს ქანდაკებას შეიცავს, მოიხსენიება როგორც ჩე გევარას სკულპტურული კომპლექსი. 1997 წლის 17 ოქტომბერს, კუბაში სრული სამხედრო პატივით გადმოასვენეს ბოლივიაში აღმოჩენილი ჩე გევარას ექსჰუმირებული ნეშტი. მავზოლეუმთან გახსნილია გევარას ცხოვრებისადმი მიძღვნილი მუზეუმი, იქვე ანთია სამარადისო ცეცხლი, რომელიც ფიდელ კასტრომ აანთო გევარას ხსოვნისადმი პატივსაცემად. სანტა-კლარა ამორჩეული იქნა იმ მოვლენის სამახსოვროდ, როდესაც 1958 წლის 31 დეკემბერს, სანტა-კლარას ბრძოლისას ჩე გევარას ძალებმა ქალაქი აიღეს. კუბის რევოლუციის საბოლოო შედეგი იყო დიქტატორ ფულხენსიო ბატისტას ქვეყნიდან გაძევება. ქალაქის მეორე ნაწილში, თავის თავდაპირველ მდგომარეობას ინარჩუნებს მატარებელი, რომელიც ბატისტას ჯარებს იარაღით ამარაგებდა და რომელიც ჩე გევარამ ააფეთქა. ვიკისაწყობში არის გვერდი თემაზე: ჩე გევარას მავზოლეუმი Monument Pays Tribute to Che Guevara by John Moore, Toronto Star, December 6 2008 Ecuador President Correa Visits Che Guevara's Mausoleum in Cuba დაარქივებული 2012-02-18 საიტზე Wayback Machine. Latin American Herald Tribune, January 12 2009
კაიო-ლარგო-დელ-სური

კაიო-ლარგო-დელ-სური (ესპ. Cayo Largo del Sur) — მცირე კუნძული კარიბის ზღვაში, ლოს-კანარეოსის არქიპელაგში. სიგრძე 25 კმ, სიგანე 3 კმ. 1494 წელს კუნძული მოინახულა ქრისტეფორე კოლუმბმა. მოგვიანებით კუნძულზე გარკვეული დროით გაჩერდა ფრენსის დრეიკი. მეკობრეები კაიო-ლარგო-დელ-სურს დიდი ხნის განმავლობაში იყენებდნენ როგორც თავშესაფარსა და ბაზას. პლაჟი და მცენარეულობა ხელს უწყობს დაივინგის განვითარებას. დღეისათვის წარმოადგენს კურორტს. გეოლოგიურ აგებულებაში ჭარბობენ კირქვები. კუნძულის სიახლოვეს მრავლადაა მარჯნის რიფები. სანაპირო წყლები სუფთაა, განვითარებულია თეთრი პლაჟი. კუნძულის ჩრდილოეთით არის მანგროვიანები. კაიო-ლარგო-დელ-სურზე მდებარეობს საერთაშორისო მნიშვნელობის აეროპორტი — ვილო აკუნიას აეროპორტი. ვიკისაწყობში არის გვერდი თემაზე: კაიო-ლარგო-დელ-სური CayoLargo.net (ინგლისური) (ფრანგული) Cayo-Largo.net დაარქივებული 2018-12-29 საიტზე Wayback Machine. კაიო-ლარგო-დელ-სური
ბაჰრეინის მეფე

ბაჰრეინის მეფე (არაბ. ملك البحرين)‎ — ბაჰრეინის მონარქი და სახელმწიფოს მეთაური. 1783-1971 წლებში, ბაჰრეინის მონარქები ატარებდნენ ჰაქიმის ტიტულს, 1971 წლიდან 2002 წლამდე, ემირის ტიტულს. 2002 წლის 14 თებერვალს, ბაჰრეინის ემირმა, ჰამად იბნ ისა ალ ხალიფამ გამოაცხადა ბაჰრეინი სამეფოდ და თავისი თავი პირველ მეფედ. არაბულ ენაზე ჰაქიმის ტიტული იყო ჰაქიმ ალ-ბაჰრეინი. ჰაქიმი ასევე ატარებდა შეიხის საპატიო ტიტულს. ემირის არაბული ტიტული იყო ამირ დავლათ ალ-ბაჰრეინი (ბაჰრეინის სახელმწიფოს პრინცი). ემირი ასევე ატარებდა შეიხის საპატიო ტიტულს. მეფის ტიტული არაბულად არის მალიქ ალ-ბაჰრეინი (ბაჰრეინის მეფე). მეფე ასევე ატარებს შეიხის საპატიო ტიტულს. ბაჰრეინის მმართველთა სია rulers.org-ზე ბაჰრეინის მმართველთა სია worldstatesmen.org-ზე
თეთრი კუდიანი

ჯადისი, იგივე თეთრი კუდიანი — კლაივ ლუისის „ნარნიის ქრონიკების“ ორი წიგნის, „ჯადოქრის დისწული“ და „ლომი, კუდიანი და კარადა“, მთავარი უარყოფითი პერსონაჟი. წიგნში „ლომი, კუდიანი და კარადა“ მას როგორც წესი მიმართავენ, როგორც თეთრ კუდიანს, ხოლო „ჯადოქრის დისწულში“ ჯადისს უწოდებენ. გათავისუფლების შემდეგ იგი ნარნიაში ასეულობით წლით ამყარებს ზამთარს და ხდება მისი დედოფალი, სანამ ოთხი და-ძმა, ლუსი,ედმუნდი, პიტერი და სიუზენი ლომ ასლანის დახმარებით ათავისუფლებენ ნარნიის მისი ბატონობისაგან. ნარნიაში კვლავ გაზაფხული ბრუნდება. ნარნიის ფანები დაარქივებული 2008-11-12 საიტზე Wayback Machine. NarniaWeb
თიურინგიის მმართველთა სია

ეს არის ცენტრალური გერმანიის ისტორიული და პოლიტიკური რეგიონის, თიურინგიის მმართველთა სია. 450–500 ბისინუსი 500–530 ბადერიხი 500–530 ბერტრახერი 500–531 ჰერმინაფრიდი შეწყ. 540 ფისუდი დაიპყრეს ფრანკებმა. მეროვინიელი გრაფები 632-642 რადულფ I, "თიურინგიის მეფე" 641 წლის შემდეგ 642-687 ჰედენ I 687-689 გოცბერტი 689-719 ჰედენ II, შვილი კაროლინიელი გრაფები 849-873 ტაკულფი, სორბიის ვალის მარკგრაფი 874-880 რადულფი II, შვილი 880-892 პოპო, ბაბენბერგის სახლი, dux Thuringorum 892-ში, გადააყენეს 882-886 ეგინო, ძმა 892-906 კონრადი, კონრადინების დინასტიის წინაპარი 907-908 ბურხარდი, უკანასკნელი გრაფი, მოკლულ იქნა უნგრელებთან ომში 1000-1002 ეკარდ I, მეისენის სამარკგრაფოს მარკგრაფი 985 წლიდან, მოკლეს პოლიტიკური მოტივით 1002-1003 უილიამ II, ვაიმარის მმართველი 1046-1062 უილიამ IV, შვილიშვილი, მეისენის მარკგრაფი 1062-1067 ოტო, brother, Margrave of Meissen 1067-1090 ეგბერტ II, შვილობილი, ბრუნსვიკის მმართველი ბრუნონენის დინასტიიდან, მოკლეს 1090 წელს, დინასტიიის ხაზი შეწყდა 1111/1112-1122 ჰერმან I (როდელბერგ-ვინცენბურგი) (გარდაიცვალა 1122) 1122-1130 ჰერმან II ვინცენბურგი, შვილი, მოკლეს 1152 წელს 1031-1056 ლუი წვერიანი 1056-1123 ლუი Springer 1123-1140 ლუი I (პირველი ლანდგრაფი 1131 წლიდან) 1140-1172 ლუი II 1172-1190 ლუი III 1190-1217 ჰერმან I 1217-1227 ლუი IV 1227-1241 ჰერმანი II 1241-1242 ჰენრი რასპე 1242-1265 ჰენრი ბრწყინვალე, მეისენის მარკგრაფი და ლუსატიის ვალი 1221-მდე 1265-1294 ალბერტ დეგენერატი, შვილი, მეისენის მარკგრაფი 1288 წლიდან 1292 წლამდე 1294-1298 ადოლფ ნასაუ-ვილბურგი, გერმანიის მეფე (არა ვეტინი) 1298-1307 ალბერტ ჰაბსბურგი, გერმანიის მეფე (არა ვეტინი) 1298-1307 დიტრიხი, ლუსატიის მარკგრაფი 1291 წლიდან 1303 წლამდე 1298-1323 ფრიდრიხ I 1323-1349 ფრიდრიხ II 1349-1381 ფრიდრიხ III 1349-1382 უილიამ I 1349-1406 ბალთასარი 1406-1440 ფრიდრიხ IV
კვირიკეს ჯამე

კვირიკეს ჯამე — მეჩეთი ქობულეთის მუნიციპალიტეტის სოფელ კვირიკეს ცენტრში. მინიჭებული აქვს ეროვნული მნიშვნელობის კულტურის ძეგლის სტატუსი.. აგებულია 1865–1866 (სხვა ინფრომაციით - 1860–1862) წლებში არჰაველი ლაზი ოსტატის მიერ. საბჭოთა პერიოდში იგი დანარჩენი აჭარული მეჩეთების მსგავსად, დაიკეტა და გამოიყენებოდა მარცცვლეულის საწყობად. ჯამეში ღვთისმმსახურება 1990-იანი წლების დასაწყისიდან აღდგა. 2015 წელს ჯამეს დაზიანებულ სახურავს რეაბილიტაცია ჩაუტარდა. აქვს რეგიონისთვის დამახასიათებელი კვადრატულთან მიახლოებული გეგმარება. წარმოადგენს ქვის საძირკველზე შემოდგმულ ხის შენობას, რომლის ზომებია: სიგრძე 11.7 მეტრი, სიგანე 9,7 მეტრი, სიმაღლე 4.3 მეტრი. შენობა ძლიერად შვერილი კრამიტის სახურავით სრულდება. მდიდრულად მოჩუქურთმებული ბოძებითა და რიკულებით შემოჯარული შენობის პირველი სართული ღია აივნით ეხსნება გარემოს. ნაგებობა შიდა სივრცის გეგმარებით და ინტერიერის ფერადოვანი მოხატულობით გამოირჩევა. მდიდარია ოსტატურად შესრულებულ ხეზე კვეთის დეკორატიული ნიმუშებით. ჯამეს მასიურ, მთლიანი ხისაგან დამზადებულ ორფა კარები, რომელიც ინტერიერის ერთადერთი შესასვლელია, შროშანის სტილიზებული რტო-ყვავილოვანი სახეებითა და წნულებით არის შემკული. ღია კარების სილუეტი თაღისებური კონფიგურაციის მქონეა და მოჩუქურთმებული წნულებით არის ამოკვეთილი კარის საპირეც. კარები შიდა მხრიდან დამაგრებულია რკინის ორიგინალურ საკიდებზე, რომელზეც ოსტატის მიერ ამოკვეთილია ორნამენტი და აგების თარიღი 1865–1866. ჯამეს ბოძები და რიკულები მდიდრულად არის მოჩუქურთმებული; შემოჯარულია ღია აივნით პირველ სართულზე. კვირიკეს ჯამე აჭარული საცხოვრებელი სახლის ხუროთმოძღვრულ სახესხვაობას წარმოადგენს. კვირიკეს ჯამე (ბუკლეტი ქართულ, რუსულ და ინგლისურ ენებზე). თანაავტორები: მ. ჭიჭილეიშვილი, რ. ბარამიძე და სხვ. ბათუმის ნიკო ბერძენიშვილის სამეცნიერო–კვლევითი ინსტიტუტი. ბათუმი. 2009 რ. ბარამიძე, მუსლიმური საკულტო ძეგლები (აჭარა), ბათუმი, 2010, გვ.16-17 ნ. დემურიშვილი, მუსლიმური ხუროთმოძღვრული ძეგლები საქართველოში, თბ., 2010 ქართველი მუსლიმები თანამედროვეობის კონტექსტში. ბათუმი, 2010, გვ. 506  კულტურული მემკვიდრეობის პორტალი, № 11693 ↑ საქართველოს პრეზიდენტის ბრძანებულება № 665, 2006 წლის 7 ნოემბერი, ქ. თბილისი, კულტურის ზოგიერთი უძრავი ძეგლისათვის ეროვნული მნიშვნელობის კატეგორიის მინიჭების შესახებ
ჰავანა ლიბრე

„ჰავანა ლიბრე“ (აგრეთვე Hotel Tryp Habana Libre) — სასტუმრო კუბაში, დედაქალაქ ჰავანაში. მდებარეობს ვედადოს რაიონში. 25 სართულიან შენობაში არის 569 ნომერი. სასტუმრო თავდაპირველად აშენდა როგორც ჰავანა ჰილტონი, პრეზიდენტის ფულხენსიო ბატისტას უშუალო ეგიდით და იმყოფებოდა ამერიკული სასტუმროებისა და კურორტების საერთაშორისო ქსლის ჰილტონის მმართველობის ქვეშ. სასტუმრო შემუშავებულია აშშ-ის ფირმის — Welton Becket & Associates-ის მიერ, რომელსაც აქამდე აშენებული ჰქონდა Beverly Hilton Hotel და Capitol Records Building-ის სასტუმროები. სასტუმრო გაიხსნა 1958 წლის 22 მარტს, კონრად ჰილტონის უშუალო თანდასწრებით. იმ დროისათვის ჰავანა ლიბრე იყო ლათინური ამერიკის უდიდესი და უმაღლესი სასტუმრო. განთქმული იყო თავისი კაზინოებით, კლუბებით, აუზებითა და სხვ. შენობის სახურავზე მოეწყო ბარი. 1959 წლის 8 იანვარს ფიდელ კასტროს მომხრეების ჰავანაში შესვლის შემდეგ სასტუმრო გადაიქცა ფიდელ კასტროს შტაბ-ბინად. გარკვეული ხნით დაიხურა ყველა არსებული კაზინოები, თუმცა ადგილობრივთა პროტესტების შედეგად თებერვალში კაზინოები კვლავ გაიხსნა. ჰილტონის გავლენის ქვეშ სასტუმრო კიდევ ორი წარუმატებელი წლით რჩებოდა, კუბა-აშშ-ის ურთიერთობების გართულებამ გამოიწვია კუბაში არსებული ყველა სასტუმროს ნაციონალიზაციამ, აგრეთვე გარკვეული დროით შეწყდა კაზინოთა ფუნქციონირება. 1996 წელს ჰავანა ლიბრეს დაეუფლა ესპანური სასტუმროთა ქსელი Sol Meliá. 1996-1997 წლებს შორის დაიწყო ჰავანა ლიბრეს სასტუმროს რეკონსტრუქცია. ჩატარებული სამუშაოების შედეგად რესტავრირებულ იქნა დიდი ზომის ფრესკა შესასვლელთან. ჰავანა ლიბრე (ინგლისური) ჰავანა ლიბრე დაარქივებული 2012-03-09 საიტზე Wayback Machine. (ინგლისური) ჰავანა ლიბრე (ინგლისური) ↑ დაარქივებული ასლი. დაარქივებულია ორიგინალიდან — 2012-02-23. ციტირების თარიღი: 2011-12-22.
ტიერნინი

ტიერნინი (ისლ. Tjörnin – აუზი) — პატარა ტბა ცენტრალურ რეიკიავიკში, ისლანდიის დედაქალაქში. მიუხედავად იმისა, რომ ტიერნინი არ შედის ქვეყნის უდიდესი ტბების სიაში, ის არის ერთ-ერთი ყველაზე კარგად ცნობილი ტბა მთელს ისლანდიაში. რეიკიავიკის სტუმრების დიდ ნაწილს უხდება გავლა ტბის სანაპიროზე. ის მდებარეობს ქალაქის ცენტრში რეიკიავიკის დარბაზის და რამდენიმე მუზეუმის შემდეგ. ტბასთან ახლოს მდებარეობს ასევე ისლანდიის უნივერსიტეტი. ტიერნინი არის საყვარელი ადგილი ბავშვებისათვის, რადგან აქ შესაძლებელია იხვების, თოლიების, გედების, ბატების ნახვა და მათი გამოკვება. ზამთრის განმავლობაში, ტბა ჩვეულებრივ იყინება, თუმცა მას, წყლის ფრინველებისათვის, ცხელი გეოთერმული წყლების საშუალებით ალღობენ ხოლმე. ისლანდიის ტბების სია Panorama: http://www.flippi.net/ontour/2000island/index.htm?20000712a.htm Webcam: http://www.inspiredbyiceland.com/icelandlive/#tjornin დაარქივებული 2010-06-05 საიტზე Wayback Machine.
LoveGame

LoveGame (ქართ. სიყვარულის თამაში) — ლედი გაგას სიმღერა. იგი შეტანილია მის სადებიუტო სტუდიურ ალბომში The Fame. სინგლი გამოიცა ლეიბლზე Interscope Records, Cherrytree Records, Streamline Records, Kon Live. ავსტრალიური iTunes სინგლი LoveGame – 3:33 LoveGame (Robots to Mars Remix) – 3:13 ავსტრალიური iTunes რემიქსები LoveGame – 3:32 LoveGame (Dave Audé Radio Edit) – 3:32 LoveGame (Jody den Broeder Radio Edit) – 3:53 LoveGame (Space Cowboy Remix) – 3:20 LoveGame (Robots to Mars Remix) – 3:13 LoveGame (Dave Audé Club Remix) – 8:35 LoveGame (Jody den Broeder Club Remix) – 6:28 LoveGame (Chew Fu GhettoHouse Fix) iTunes სინგლი LoveGame (Chew Fu GhettoHouse Fix) [feat. Marilyn Manson] – 5:20 ბრიტანული iTunes რემიქსების EP LoveGame – 3:37 LoveGame (Chew Fu GhettoHouse Fix) [feat. Marilyn Manson] – 5:20 LoveGame (Space Cowboy Remix) – 3:20 LoveGame (Jody den Broeder Club Remix) – 6:27 LoveGame (Music Video Version) – 3:44 აშშ 'The Remixes' სინგლი LoveGame – 3:37 LoveGame (Instrumental) – 3:37 LoveGame (Acapella) – 3:31 LoveGame (Dave Audé Radio Edit) – 3:33 LoveGame (Space Cowboy Remix) – 3:21 LoveGame (Robots to Mars Remix) – 3:13 გერმანული 'The Remixes' სინგლი LoveGame (Chew Fu GhettoHouse Fix) [feat. Marilyn Manson] – 5:20 LoveGame (Robots to Mars Remix) – 3:12 LoveGame (Space Cowboy Remix) – 3:20 LoveGame (Jody den Broeder Club Remix) – 6:27 LoveGame (Dave Audé Club Remix) – 8:36 LoveGame (Chester French Remix) – 3:15 LoveGame – 3:31 აშშ და კანადური iTunes რემიქსების სინგლი LoveGame (Dave Audé Radio Edit) – 3:32 LoveGame (Space Cowboy Remix) – 3:20 LoveGame (Robots to Mars Remix) – 3:13 ფრანგული iTunes რემიქსები LoveGame – 3:32 LoveGame (Dave Audé Radio Edit) – 3:32 LoveGame (Jody den Broeder Radio Edit) – 3:53 LoveGame (Space Cowboy Remix) – 3:20 LoveGame (Robots to Mars Remix) – 3:13 LoveGame (Dave Audé Club Remix) – 8:35 LoveGame (Jody den Broeder Club Remix) – 6:28 ფრანგული iTunes რემიქსები (დამატებითი სიმღერებით) LoveGame (Chew Fu GhettoHouse Fix) [feat. Marilyn Manson] – 5:20 LoveGame (Robots to Mars Remix) – 3:12 LoveGame (Space Cowboy Remix) – 3:20 LoveGame (Jody den Broeder Club Remix) – 6:27 LoveGame (Dave Audé Club Remix) – 8:35 LoveGame (Chester French Remix) – 3:15 LoveGame – 3:31 ბრიტანული CD სინგლი LoveGame – 3:37 LoveGame (Chew Fu GhettoHouse Fix) [feat. Marilyn Manson] – 5:20 ↑ Australia release date. jbhifionline.com.au. ციტირების თარიღი: 2009-04-05. ↑ დაარქივებული ასლი. დაარქივებულია ორიგინალიდან — 2012-09-07. ციტირების თარიღი: 2011-12-22. ↑ UK iTunes Remix EP. iTunes. ციტირების თარიღი: 2009-09-23. ↑ LoveGame – US CD Single. Discogs (2009-05-12). ციტირების თარიღი: 2009-11-08. ↑ Lady Gaga – EU 'The Remixes' CD single. Hyangmusic.com. ციტირების თარიღი: 2010-05-25. ↑ LoveGame Canadian iTunes remix. iTunes. ციტირების თარიღი: 2009-04-06. ↑ LoveGame American iTunes remix. iTunes. ციტირების თარიღი: 2009-04-06. ↑ Lady Gaga – French iTunes Remixes. iTunes. ციტირების თარიღი: 2009-07-06. ↑ Lady Gaga – French iTunes Remixes (Bonus Track Version). iTunes. ციტირების თარიღი: 2009-07-06. ↑ UK CD Single. hmv.com. ციტირების თარიღი: 2009-04-05.